भोज फेस्ट : कैमल के साथ हुई एटीवी राइड
सिटी रिपोर्टर भोज एडवेंचर फेस्ट में बुधवार को गर्ल्स की धमा-चौकड़ी और उछल-कूद दिखाई दी। कोई राइफल से निशाने साधती नजर आईं, किसी ने ऊंट की सवारी के साथ नेचर और एडवेंचर का एक साथ आनंद उठाया। दरअसल, बुधवार को भोज एडवेंचर फेस्ट के तहत दूसरे चरण के कैंप की शुरुआत हुई, जिसमें करीब 200 गर्ल्स फ्री एडवेंचर कैंप का हिस्सा बनने भोपाल आईं।
इस अवसर पर गर्ल्स ने फेस्ट के दौरान आयोजित ग्राउंड एक्टिविटीज के साथ पैरासेलिंग, पैरामोटरिंग और पैडल बोट, बनाना रेस, वॉटर पैरासेलिंग जैसी एक्टिविटीज में भी हिस्सा लिया। एटीवी बाइक और वॉल क्लाइम्बिंग जैसी एक्टिविटीज को भी खूब एन्जॉय किया। खास बात यह थी कि कैंप में शामिल हुई सभी गर्ल्स सरकारी स्कूलों से हैं और इनमें से किसी ने भी अभी तक ऐसी एडवेंचर एक्टिविटीज में कभी हिस्सा नहीं लिया था। गर्ल्स के बीच सूमो फाइट, बुल राइड, रिवर्स बंजी, जंपिंग और पेंट बॉल एक्टिविटीज खास रहीं। इस अवसर पर रैपलिंग, टेम्पोलिन और पेंट बॉल भी सेंटर ऑफ अट्रैक्शन रहा।
दिन में स्पोर्ट्स, शाम में कल्चरल
ग्राउंड पर दिनभर जहां एडवेंचर लवर्स एयर, वाॅटर और ग्राउंड एक्टिविटीज में पार्टिसिपेट करते हैं, वहीं शाम को कल्चरल ईवनिंग में अपना टैलेंट दिखाते हैं। एक तरह से स्कूल गर्ल्स के लिए यह कैंप हाइट और वॉटर फोबिया दूर करने का बेस्ट ऑप्शंस हैं।
दूसरे चरण के कैंप की हुई शुरुआत, 200 स्कूल स्टूडेंट्स ने लिया हिस्सा
bho_Deva hin_Deva hin_Deva awa_Deva hin_Deva hin_Deva